
HUEZ TA CONSIDERA WELGA NA LAGO COMO ILEGAL 





Diabierna mainta, 19 di maart, Huez a duna su sentencia den e procedimento breve 
cu Lago a cuminza contra Independent Oil Workers Union of Aruba. Den e sentencia 
ey Huez a ordena IOWUA pa haci un jamada na tur empleadonan, miembronan di IOWUA, 
kende a stop di traha y a bai welga, di bolbe na nan trabao. En relacion cu esey 
Union mester haci uso di medionan di comunicacion manera radio, pamfletanan, y 

si ta posibel television. Si IOWUA no cumpli cu e orden di Huez, anto Lago a 
keda autorizd pa haci esey y pa cuenta di IOWUA. 


E CONSIDERACIONNAN PRINCIPAL CU A DUNA HUEZ MOTIBU PA CONSIDERA E WELGA AKI 
ILEGAL TA: 


# 
A. LAGO TIN DERECHO DI INTRODUCI METODONAN DI TRABAO NOBO 
B. E COMBENIO COLECTIVO DI TRABAO TA CONTENE UN PROHIBICION DI WELGA 
C. E PROCEDIMENTO PA TRATA KEHONAN NO A WORDE USA. 


HUEZ A CONSIDERA TAMBE CU IOWUA MESTER A PROCEDE MAS SENSIBLEMENTE, CUMPLIENDO 
CU E STIPULACIONNAN DI E COMBENIO COLECTIVO DI TRABAO. 


Huez a considera tambe cu pa motibu di e acto ilegal di IOWUA, Lago y isla di 
Aruba ta sufriendo danjo y nan lo sigi sufri mds danjo. En relacion cu esey 
Huez a menciona caso di e bapor di turista BREMEN, cu no por a drenta haf di 


Playa, mientras como consequencia di esaki comercio local a sufri perdida y 
particularmente e chofernan di taxi. 


Huez tambe a duna su parecer, cu IOWUA mester tin suficiente respet pa e orden 
duna door di Huez, y haci e jamada na empleadonan dentro di un periodo di tempu 


masha razonabel. 
KEKE 


Operacion di refineria a sigi normalmente. Peso di trabao den haf actualmente 
ta hopi grandi, ya cu tin 5 bapor a sali y 4 a drenta durante e ultimo 24 OYra. 
Destilacion di zeta crudo a worde reducf te’na 460,000 baril pa dia, di acuerdo 
cu e programa pa e luna aki fih& door di comision pa produccion, refinacion y 
maritima. E condensadorden e tower T-3 di NFAR a worde dreché y awe mes e 
tower ta bai bek den servicio. Reparacion general di PCAR ta progresando | 
satisfactoriamente, y nos ta spera di completa e trabao Diarazon. 

